Tre biler var klokken 16. 30 involveret i et harmonikasammenstød i Limfjordstunnelen i sydgående retning. Det betød en overgang, at al trafik var blokeret, men vagtchef Per Jørgensen, Nordjyllands Politi, kunne kort før klokken 17 fortælle, at den ene vejbane var fri, og at to af de tre biler var fjernet. I den tredje bil var der er en person, som var teknisk fastklemt, men ifølge vagtchefen betyder det ikke nødvendigvis, at vedkommende er kommet alvorligt tilskade. TV2 Nords reporter på stedet oplyser klokken 17.30, at alle tre vejbaner igen er farbare.

Opsummering:
En person teknisk fastklemt i trafikuheld i tunnelen.